|  |  |  |  |  |
| --- | --- | --- | --- | --- |
| Številka: | 43001-37/2021-01 |  | oznaka naročila: | A-35/21 S  |
| Datum: | 11.02.2021 |  | MFERAC: | 2431-21-000240/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Inženirske storitve pri novogradnji kolesarske povezave Bled – Bohinjska Bistrica** |

**JN000651/2021-B01 - A-35/21, datum objave: 05.02.2021**

**Datum prejema: 11.02.2021   10:11**

**Vprašanje:**

Spoštovani,

v Navodilih za pripravo ponudbe so pod tč. 3.2.3.3., 3.2.3.4. in 3.2.3.5. navedeni trije nadzorniki in sicer odgovorni nadzornik nad gradnjo kolesarske povezave, odgovorni nadzornik nad gradnjo objektov in odgovorni nadzornik elektro del.

V obrazcu "Seznam odgovornih oseb za izvedbo inženirskih storitev" pa je naveden tudi odgovorni nadzornik nad SVTK napravami.

Naprošamo za pojasnilo in uskladitev razpisne dokumentacije.

Hvala in lep pozdrav.

**Odgovor:**

Naročnik je podal pogoje za sodelovanje za tri ključne nadzornike in sicer odgovornega nadzornika nad gradnjo kolesarske povezave, odgovornega nadzornika nad gradnjo objektov in odgovornega nadzornika elektro del. Glede na to, da se bo v sklopu del izvajal tudi podvoz pod železniško progo, bo moral pri nadzoru sodelovati tudi odgovorni nadzornik nad SVTK napravami. Za navedenega naročnik ne podaja posebnih pogojev, pričakuje le, da ga bo ponudnik imenoval v obrazcu "Seznam odgovornih oseb za izvedbo inženirskih storitev".

Navedene so ključne odgovorne osebe, ki jih mora zagotavljati Inženir za uspešno izvedbo pogodbenih obveznosti. Inženir je dolžan na svoje stroške zagotoviti vse potrebno za nemoteno, vestno in kvalitetno izvedbo inženirske storitve kamor sodi tudi angažiranje dodatnih strokovnjakov med drugim tudi strokovno osebje, ki je ustrezno usposobljeno, da se lahko izvaja dela in aktivnosti v progovnem pasu kot je navedeno v Opisu naročila.